open-index/open-wikipedia-markdown huggingface dataset:
Sans Pareille (1798)

**Sans Pareille** oli Ranskan laivaston 20-tykkinen korvetti.

## Valmistus
Alus oli La Ciotatissa valmistettu mahdollisesti espanjalainen kaapparikorvetti, jonka Ranskan laivasto lunasti telakalta 1797 tai 1798. Sen köli laskettiin 1797. Alus laskettiin vesille 1798 ja valmistui joulukuussa 1799.

## Palvelus
*HMS Mercury* (28 tykkiä) valtasi 20. tammikuuta 1801 lähellä Sardiniaa aluksen, joka oli kuljettamassa käskyjä Toulonista Egyptiin. Aluksen miehistö ei tehnyt vallattaessa vakavaa vastarintaa, koska pääosa miehistöstä kärsi merisairaudesta. Britannian kuninkaallinen laivasto nimesi aluksen *HMS Delightiksi*. Se myytiin huhtikuussa 1805.

## Lähteet
*

### Viitteet
Badine (1780)

**Badine** oli Ranskan laivaston 26-tykkinen Coquette-luokan korvetti.

## Valmistus
Alus tilattiin Toulonin laivastontelakalta, missä köli laskettiin toukokuussa 1780. Alus laskettiin vesille 5. elokuuta 1780 ja valmistui joulukuussa.

## Palvelus
Alus poistettiin palveluksesta ja todettiin käyttökelvottomaksi 18. maaliskuuta 1804 Martiniquella, koska se ei pysynyt vedenpinnalla. Britannian kuninkaallinen laivasto valtasi proomuksi muutetun aluksen helmikuussa 1809.

## Lähteet
*

### Viitteet
Tupakkirulla

**Tupakkirulla** on saari Näsijärvellä Tampereella. Saari sijaitsee Lentävänniemen kaupunginosassa.

## Lähteet
Fauvette (1783)

**Fauvette** oli Ranskan laivaston 20-tykkinen Fauvette-luokan korvetti.

## Valmistus
Alus tilattiin Rochefortin laivastontelakalta, missä köli laskettiin kesäkuussa 1782. Alus laskettiin vesille 15. kesäkuuta 1783 ja valmistui syyskuussa.

## Palvelus
Toukokuussa 1795 alus kuului Toulonin tykistökouluun. Se poistettiin laivastoluettelosta 1796, mutta palautettiin listalle 1798. Alus kunnostettiin Toulonissa, jolloin sen aseistukseksi tuli 20 kappaletta 8 naulan tykkejä. Tykkien määrä laskettiin 1809 neljääntoista. Alus todettiin käyttökelvottomaksi Toulonissa ja sijoitettiin myyntilistalle 16. kesäkuuta 1814. Se romutettiin huhtikuussa 1815.

## Lähteet
*

### Viitteet
Raimonds Vītoliņš

**Raimonds Vītoliņš** (s. 12. tammikuuta 2002 Ogre, Latvia) on latvialainen jääkiekkoilija, pelipaikaltaan keskushyökkääjä. Vitolins edustaa Tanskan Metal Ligaenissa pelaavaa Aalborg Piratesia. Hänellä on sopimus joukkueen kanssa kauden 2025–2026 loppuun saakka.

Vītoliņšon ennen Aalborg Piratesia edustanut Latvian Optibet hokeja līgassa pelaavaa HS Riikaa, USHL-juniorisarjassa Sioux Falls Stampeden ja Green Bay Gamblersin joukkueita, Yhdysvaltain yliopistosarjassa Vermontin yliopisto]n ja Ohion Miamin yliopiston joukkueita ja Slovakian Extraligassa HK Dukla Trenčínin joukkuetta.

Vītoliņš on pelannut 52 Optibet hokeja līgan runkosarjan ottelua. Näissä otteluissa hän on tehnyt 13 maalia ja 12 syöttöä eli yhteensä 25 tehopistettä. Vītoliņš on pelannut 27 Slovakian Extraligan runkosarjan ottelua. Näissä otteluissa hän on tehnyt kaksi maalia ja yhdeksän syöttöä eli yhteensä 11 tehopistettä. Vitolinš on pelannut kaksi Tanskan Metal Ligaenin runkosarjan ottelua. Näissä otteluissa hän on syöttänyt yhden maalin.

## Huomautukset

## Lähteet
Kimmy Repond

**Kimmy Vivienne Repond** (s. 18. lokakuuta 2006 Basel) on sveitsiläinen taitoluistelija. Hän on EM-pronssimitalisti Espoon kisoista 2023. Repondilla on myös kaksi Sveitsin mestaruutta sekä yksi hopeasija. Repondin luistelukerho on ECB Basel. Myös mallin töitä tehnyt Repond on 174 cm pitkä. 

Repondin valmentajat ovat Michael Huth ja Jérômie Repond. Ajoittaisista loukkaantumisten huolista, kuten alaraajojen ja selkävaivoista kärsinyt Repond on saavuttanut vuosina 2022–2024 ISU:n alaisuudessa, neljä kertaa (*ISU Challenger Series*) arvokisojen menestyksiä. Repond osallistuu Milano-Cortinan olympialaisiin 2026. 

Repondin siskot Jérômie Repond ja Caline Repond ovat myös taitoluistelijoita, joista ensiksi mainittu on Kimmyn toinen valmentaja. 

## Lähteet
Kyberterrorismi

**Kyberterrorismi** on terrorismia, jossa aiheutetaan turvallisuusuhkia tietokoneverkkojen kautta suoritetulla sabotaasilla. Kyberterrorismi voi kohdistua ihmisiin, omaisuuteen tai tietokoneisiin, se voi vahingoittaa tietojärjestelmiä, kansallisia sähköverkkoja ja muita tärkeitä infrastruktuurin osia sekä yleistä turvallisuutta, ja se voi aiheuttaa väestössä pelkoa. Kyberterrorismi on usein anonyymiä, ja sen avulla voidaan aiheuttaa suurta ja laaja-alaista vahinkoa pienin kustannuksin.

Nimityksen otti käyttöön kalifornialainen turvallisuus- ja tiedustelualan tutkija Barry Collin 1980-luvulla. Kyberterrorismin määritelmästä ja sen laajuudesta on erilaisia käsityksiä. Sen vuoksi on kiistanalaista, onko yhtään varsinaista kyberterroristista iskua koskaan suoritettu. Pienimuotoiset kyberhyökkäykset ja vahingonteot ovat yleisiä, ja kyberterrorismia on käsitelty myös elokuvissa ja jännityskirjallisuudessa. Kyberhyökkäysten ja oletettujen uhkien seurauksena valtiot ovat kuitenkin alkaneet varautua myös kyberterrorismiin. Kyberterrorismia voidaan yrittää torjua kehittämällä järjestelmien turvallisuutta ja kansainvälistä yhteistyötä.

## Lähteet
Vahamalikka

**Vahamalikka** (*Pseudoomphalina pachyphylla* syn. *Pseudolaccaria pachyphylla*) on Tricholomataceae-heimoon kuuluva laji. Se on pienikokoinen sieni, jolla on suhteellisen paksu jalka. Lakki on pyöreä ja vaaleanruskea. Sitä esiintyy puu-tai lehtiaineksen seassa kosteissa ja varjoisissa metsissä.

## Lähteet

## Aiheesta muualla
* Laji.fi: Vahamalikka (''Pseudolaccaria pachyphylla'')
* UniProt: Taxonomy - ''Pseudolaccaria pachyphylla'' 
* Global Biodiversity Information Facility (GBIF): ''Pseudolaccaria pachyphylla'' 
* MycoBank: ''Pseudolaccaria pachyphylla''
Tomáš Mazura

**Tomáš Mazura** (s. 23. syyskuuta 2000 Pardubice, Tšekki) on tšekkiläinen jääkiekkoilija, joka pelaa SM-liigajoukkue KooKoossa. Hän on pelipaikaltaan keskushyökkääjä, mutta osaa pelata myös laitahyökkääjänä, jossa Mazura pelaa KooKoossa lähtökohtaisesti.

## Ura
### Seuraura
Mazura on HC Pardubicen kasvatti. Hän siirtyi juniorina sittemmin Mountfieldiin, jossa Mazura voitti kauden 2014–2015 päätteeksi Tšekin U16-sarjan mestaruuden. Hän palasi kaudeksi 2015–2016 Pardubiceen ja siirtyi seuran U16-joukkueeseen. Neljä seuraavaa kautta Mazura vietti Yhdysvalloissa Kimball Union Academyn high school-joukkueessa. Kaudella 2018–2019 hän oli joukkueen paras pistemies ja syöttäjä tehoilla 14+40=54. Edmonton Oilers varasi Mazuran kuudennella kierroksella 162. pelaajana . Kaudella 2019–2020 hän toimi Kimballin kapteenina. Mazura oli joukkueen paras pistemies ja syöttäjä tehoilla 13+60=73. Hän pelasi kauden aikana myös neljä ottelua USHL-junioriliigan Omaha Lancersissa.

Toukokuussa 2020 Omaha Lancers kauppasi Mazuran USHL-oikeudet Chicago Steeliin. Elokuussa seura lainasi hänet Helsingin IFK:n U20-joukkueeseen, jossa Mazura pelasi kaudella 2020–2021 kolme ottelua. Hän ei pelannut kauden aikana muualla. Kaudeksi 2021–2022 Mazura siirtyi Providence Collegen yliopistojoukkueeseen. Kaudeksi 2022–2023 hän sai siirron St. Lawrence Universityn yliopistoon. Kaudella 2023–2024 Mazura jakoi tehoilla 6+14=20 joukkueensa sisäisen pistepörssin toisen sijan Drake Burginin ja Mason Waiten kanssa edellään Luc Salem.

Kesken kauden 2024–2025, joulukuussa 2024 Mazura palasi St. Lawrencesta kotimaahansa ja siirtyi Extraliga-joukkue BK Mladá Boleslaviin. Hän teki miesten pääsarjadebyyttinsä 30. joulukuuta 2024 HC Třineciä vastaan. Mazura merkittiin joukkueensa nelosketjun vasempaan laitaan Filip Suchýn ja David Dvořáčekin viereen. Hän sai ottelussa jääaikaa 10.50 minuuttia. Ensimmäisen pääsarjamaalinsa Mazura teki seitsemännessä ottelussaan 24. tammikuuta 2025 vieraissa Rytíři Kladnoa vastaan. Hänen osumansa jäi Mladá Boleslavin 5–1-voittoon päättyneen ottelun voittomaaliksi. Hän sai ottelussa myös syöttöpisteen Filip Pyrochtan tekemään avausmaaliin. Mazura pelasi Extraligassa kauden aikana 20 runkosarjaottelua tehopistein 4+8=12 ja 11 pudotuspeliottelua tehopistein 1+2=3.

Mazura teki Extraligassa alkukaudella 2025–2026 29 ottelussa tehot 7+4=11, kunnes joulukuussa 2025 Mladá Boleslav lainasi hänet loppukauden kattavalla sopimuksella HC Bílí Tygři Libereciin, josta vastaavasti Mladá Boleslavin suuntaan siirtyi hyökkääjä Ondřej Procházka. Mazura pelasi Liberecissä kuusi ottelua ilman tehopisteitä, kunnes tammikuussa 2026 hän siirtyi kevääseen 2027 asti ulottuvalla sopimuksella SM-liigajoukkue KooKoohon.

### Maajoukkueura
Mazura on pelannut kaksi nuorten maaottelua.

## Tilastot

## Lähteet
*
*
*

### Viitteet
Ostronsaari

**Ostronsaari** on noin 4,7 neliökilometrin laajuinen saari Viiksinselässä eli Melaselänjärvessä Ilomantsin kunnan eteläosassa lähellä Suomen ja Venäjän rajaa. Saarella sijaitsee samanniminen kylä.

Saaren länsiosa on suurelta osin suota, kun taas itäosat ovat kivennäismaata. Ostronsaaren kylän asutus on keskittynyt saaren pohjoispäähän Möyröönselän lähelle. Saaresta ei ole tieyhteyttä mantereelle.

Vuonna 1618 Ostronsaari oli nelitaloinen kylä, jonka taloista yksi oli autio. Kylän kantataloja alettiin jakaa 1700-luvun loppupuolella, jolloin osa lohkotiloista perustettiin mantereelle. Ostronsaaren rekisterikylän alue kattaa myös nykyiset Veitsisyrjän, Emeliinsyrjän, Särkivaaran ja Iivonkankaan asutukset mantereella. Saarella sijaitsevan Jeskalan talon päärakennus on peräisin vuodelta 1848 ja koko pihapiiri on valtakunnallisesti merkittävä rakennettu kulttuuriympäristö. 

Melaselänjärven rannat ovat perinteisesti ortodoksista seutua, johon kuuluu Ostronsaaren ohella Mutalahden ja Nehvonniemen kylät. Ennen toista maailmansotaa seudun pääkylä oli luovutetulle alueelle jäänyt Melaselkä. Ostronsaaressa on ollut 1700-luvun karttojen perusteella oma tsasouna.

## Lähteet
Viikinkiaikaiset kehälinnoitukset

**Viikinkiaikaiset kehälinnoitukset** ovat viikinkikauden lopussa rakennettuja suuria linnoituksia, joissa suuri pyöreä maavalli ympäröi erikokoisia asutuskeskuksia. Niitä tunnetaan viisi: Trelleborg lähellä Slagelseä, Fyrkat lähellä Mariagerfjordia, Aggersborg lähellä Limvuonoa, Nonnebakken Odensessa ja Borgring Kööpenhaminan eteläpuolella. Nämä viisi linnoitusta muodostavat Unescon maailmanperintökohteen vuodesta 2023.

Kaikki linnoitukset pystytettiin lyhyessä ajassa noin vuonna 980. Ei ole viitteitä siitä, että linnoituksia olisi ylläpidetty, joten niitä käytettiin ilmeisesti vain lyhyen aikaa. Niiden yhtenäinen rakenne ja arkkitehtuuri viittaavat siihen, että ne on täytynyt rakentaa saman johdon alaisuudessa. Ne sijaitsevat strategisesti lähellä tärkeitä maa- ja merireittejä Jyllannin niemimaan eri puolilla sekä Fynin ja Sjællandin saarilla.

Vuonna 980 kuninkaana oli Harald Sinihammas. Linnoitusten rakentamiselle on useita mahdollisia selityksiä. Ne voidaan nähdä yhteydessä Haraldin ja Sven Haaraparran välisiin sisäisiin valtataisteluihin, osana valmistautumista Pyhän saksalais-roomalaisen keisarikunnan sotilaalliseen uhkaan tai kenties osana sotilaallista varustautumista Englannin-sotaretkeen. Harald vastasi useista suurista rakennushankkeista hallituskautensa aikana. Näihin kuuluivat kehälinnoitusten lisäksi suuret sillat ja tiet sekä Danevirke-nimisen puolustusjärjestelmän laajennus.


Tiedosto:Aggersborg Viking Castle.jpg|Aggersborg
File:Vallø Borgring fra luften.png|Borgring
File:Nonnebakken.jpg|Nonnebakken
File:Fyrkat-2.jpg|Fyrkat


## Lähteet
Liivin kielen elvytys

Kuolleeksi laskettavaa **[[Liivin kieli|liivin kieltä]] on pyritty elvyttämään** Latviassa. Kieli on itämerensuomalainen kieli ja sen läheisiä sukulaiskieliä ovat muun muassa suomi ja viro.

## Tausta
Liivin puhujien määrä oli laskussa jo parin vuosisadan ajan ennen 1900-lukua. Neuvostoliiton miehityksen aikana tilanne hankaloitui entisestään, kun Neuvostoliiton armeija rajoitti muutaman sadan liiviläisen rannikolla liikkumista.  

Grizelda Kristiņa, viimeinen liivin äidinkielinen puhuja, kuoli vuonna 2013. Hän oli ennen tätä työskennellyt kieltentutkijoiden kanssa kielen dokumentoinnissa. Vuoden 2011 väestönlaskennassa liiviläisiä laskettiin olevan 250.

## Elvytystyö
Elvytystyö aloitettiin heti itsenäisyyden palauttamisen jälkeen vuonna 1991 huolimatta siitä, että liivinpuhujien yhteisö eli hajallaan muun muassa Latviassa, Venäjällä, Ruotsissa ja Kanadassa. Kristiņan kuoleman jälkeen kieli on ollut muutaman sitä osaavan, muttei kuitenkaan äidinkielen tasoisesti, varassa.

Aktiivisia puhujayhteisöjä, joihin kuuluu myös nuoria, on kyllä olemassa, mutta nuorten kielitaito vaihtelee suuresti. Nuorten keskuudessa on kuitenkin kiinnostusta kielen elvyttämiseen. Latvian valtio on tunnustanut liivin vähemmistökieleksi ja tukenut rahallisesti sen elvytystä.

Latvian yleisradioyhtiö LSM uutisoi lokakuussa 2022, että maassa on yksi kaksivuotias lapsi, jonka äidinkieli on liivi. Lapsen molemmat vanhemmat ovat puuhastelevat kielen elvytyksen parissa.

Vuonna 2023 Talsin kunnan alueelle alettiin pystyttää myös liivinkielisiä tienviittoja. Samana vuonna UNESCO:n paikallisosasto Latviassa ja Liivin kielen instituutti järjestivät liivin kielen teemavuoden, jonka tarkoituksena oli tehdä kieltä näkyvämmäksi ja kannustaa ihmisiä puhumaan sitä.

## Lähteet
Marcus Antistius Labeo

**Marcus Antistius Labeo** (s. noin 50 eaa. – 18) oli roomalainen lainoppinut. Hän vaikutti keisari Augustuksen aikana. Hän julkaisi noin 400 oikeustieteellistä kirjaa ja perusti oppilaansa Proculuksen mukaan nimitetyn koulukunnan Proculiani. Hänen isänsä oli Pacuvius Labeo.

## Lähteet
Decimus Laberius

**Decimus Laberius** (n. 105 – 43 eaa.) oli roomalainen ritari ja runoilija. Hän kirjoitti joukon mimejä, joissa hän käsitteli osuvasti monenlaisia aiheita. Julius Caesar pakotti hänet vuonna 45 esiintymään eräässä näytelmässä kilpaa Publilius Syruksen kanssa. O. Ribbeck on julkaissut Laberiuksen näytelmien katkelmat *Comicorum romanorum fragmenta* (3. p., 1898).

## Lähteet
Audun Heimdal

**Audun Heimdal** (1997–2022) oli norjalainen suunnistaja ja hiihtosuunnistaja.

Suunnistuksessa hän saavutti MM-kilpailuissa hopeaa sprinttiviestissä Doksyn MM-kilpailuissa 2021. Hän ei osallistunut MM-kilpailuissa henkilökohtaisiin kilpailuihin. EM-kilpailuissa hän sijoittui parhaimmillaan kuudenneksi pudotussprintissä Neuchâtelin EM-kilpailuissa 2021. Suunnistuksen maailmancupin osakilpailussa hän sijoittui parhaimmillaan neljänneksi Cansiglion pitkällä matkalla vuonna 2021. Nuorten MM-kilpailuissa hän voitti yhden maailmanmestaruuden, saavutti yhden hopean ja yhden pronssin.

Hiihtosuunnistuksessa hän voitti MM-kilpailuissa yhden maailmanmestaruuden, saavutti kaksi hopeaa ja yhden pronssin.

## Lähteet
House of the Dragon (3. tuotantokausi)

Yhdysvaltalaisen televisiosarjan ***[[House of the Dragon]]in*** kolmatta tuotantokautta aletaan esittää kesäkuussa 2026. Ensimmäisen ja toisen kauden tavoin kolmas kausi perustuu George R. R. Martinin kirjoittamaan *[[Tuli ja veri]]* -romaaniin (2018). Kuten toisella kaudella, kolmannella tuotantokaudella on kahdeksan jaksoa.

Kolmannen kauden kuvaukset päättyivät lokakuussa 2025. Showrunner Ryan Condal on kuvaillut kolmannella kaudella esitettävää Nielun taistelua () ”kenties kaikkein kompleksisimpana” jaksona televisiohistoriassa.

Suunnitelmana on lopettaa *House of the Dragon* neljänteen tuotantokauteen. Neljännen kauden arvioidaan saavan ensi-iltansa vuonna 2028.

## Rooleissa

### Toiselta kaudelta palaavat roolit

### Uudet roolit

## Lähteet
Latvian talous

**[[Latvia|Latvian]] talous** on bruttokansantuotteella (BKT) mitattuna maailman 221 valtion joukossa 109. sijalla; vuonna 2024 BKT oli noin 72,5 miljardia Yhdysvaltain dollaria. BKT henkeä kohti on noin 38&nbsp;900 dollaria, mikä vie maan sijalle 61. 

## Toimialat

### Teollisuus
Vuonna 2024 teollisuus tuotti 19,9 % bruttokansantuotteesta. Tärkeimmät teollisuudenalat ovat elintarvike-,  puutuote-, tekstiili-, metalli-, lääke- ja elektroniikkateollisuus sekä junanvaunujen ja tekokuitujen tuotanto.

Latvian teollistuminen alkoi 1800-luvun loppupuolella, ja 1900-luvun lopulla maa oli Baltian maista teollistunein. Merkittäviä taloudellisia muutoksia tapahtui Latvian itsenäistymisen jälkeen vuonna 1991, kun maa siirtyi markkinatalouteen. 1990-luvun puolivälistä alkaen talous monipuolistui, ja 2000-luvun alkuun mennessä suurin osa Latvian teollisuudesta oli yksityistetty.

### Maatalous ja muu alkutuotanto
Vuonna 2024 maatalous tuotti 4,1 % bruttokansantuotteesta. Tärkeimmät tuotteet ovat vehnä, maito, rypsi, ohra, kaura, perunat, ruis, pavut, herneet ja kana.

Maatalouden kollektivisointi toteutettiin vastentahtoisesti Neuvostoliiton aikana. Kolhoosit erikoistuivat tietyn viljelykasvin viljelyyn ja jalostukseen). Yksityistämisestä tuli itsenäisen hallituksen tavoite, ja sen toivottiin lisäävän tuotantoa, mutta markkinatalouteen sopeutumisen vaatimien investointien vuoksi maatalous muodosti vain pienen osan bruttokansantuotteesta (BKT) 1990-luvun alussa. 2000-luvun alkuun mennessä maatalous oli yksityistetty kokonaan.

Latvian kalastusteollisuus muodostaa vain pienen osan bruttokansantuotteesta, ja vientiin tarkoitettujen kalatuotteiden merkitys on vähentynyt.

### Palvelut
Vuonna 2024 palvelusektori tuotti 63 % bruttokansantuotteesta.

## Lähteet
Ture Stenberg

**Ture Johan Axel Stenberg** (20. tammikuuta 1863 Norrköping – 9. helmikuuta 1917 Tukholma) oli ruotsalainen arkkitehti. Hän teki yhteistyötä muun muassa Ludwig Petersonin kanssa.
## Töitä

Grand hotel Gävle October 2013 03.jpg|Grand Hotel, Gävle (1901)
Upplandsbanken, Uppsala.JPG|Uplands enskilda bank, Uppsala (1909)
Gamla Badhuset, Karlstad.jpg|Karlstadin vanha uimahalli (1909)

## Lähteet

## Aiheesta muualla
Kuusaan Latu

**Kuusaan Latu** on kouvolalainen urheiluseura. Kuusaan Latu perustettiin helmikuussa 1952 Kuusankosken Kerholassa.

## Saavutukset
* Kyykän joukkuekilpailun SM-pronssia (2): 1997

## Lähteet
*
### Viitteet
Lars Granberg

**Karl Lars Olof Granberg** (20. tammikuuta 1927 Tukholma – 14. marraskuuta 1985 Tukholma) oli ruotsalainen näyttelijä. Hän teki uransa pääosin teatterissa, mutta näytteli myös muutamissa elokuvissa.
## Lähteet
Sabine Ø

**Sabine Ø** on saari Koillis-Grönlannissa. Saari on nimetty brittiläisen Edward Sabinen mukaan. Toisen maailmansodan aikana saksalaisilla oli jonkin aikaa saarella salainen sääasema, joka hylättiin liittoutuneiden ilmaiskun jälkeen vuonna 1943.

## Maantiede

Sabine Ø on yksi Pendulum Øerin saarista Wollaston Forelandin niemimaan pohjoispuolella. Saaren eteläosassa on pieni Germania Havnin lahti ja koillisosassa Hansa Bugtin lahti. 

## Historia
Saarella on Thule-kulttuurin inuitien asumuksien arkeologisia jäänteitä. Laajemmalla alueella on ollut myös Thule-kulttuuria edeltävää asutusta.

Saaren nykyisen nimen antoi saksalainen Karl Koldewey johtamallaan tutkimusmatkalla vuosina 1869–1870. Nimi viittaa brittiläiseen Edward Sabineen, joka teki saarella maapallon muotoa mitanneita heilurikokeita vuonna 1823. Joskus saaresta on käytetty nimeä Inner Pendulum Island.

Vuonna 1919 saarelle perustettiin Germaniahavnin tanskalainen metsästysasema. Hansa Bugtin rannikolla oli norjalainen metsästysasema. Toisen maailmansodan aikana natsi-Saksa perusti elokuussa 1942 Hansa Bugtiin sääaseman osana niin sanottua operaatio Holzaugea. Liittoutuneet saivat tietää sääasemasta saksalaisten otettua yhteen tanskalaisen koiravaljakkopartion kanssa, jolloin yksi tanskalainen sai surmansa. Sääasema hylättiin Yhdysvaltain ilmavoimien tehtyä ilmaiskun sitä vastaan 25. toukokuuta 1943.

## Lähteet
Preedi jõgi

**Preedi jõgi** on Virossa Länsi-Virumaan Väike-Maarjassa ja Järvamaalla Järvassa virtaava 27 kilometriä pitkä Põltsamaa jõen sivujoki. Sen yhtymäkohta sijaitsee 86,4 kilometriä Põltsamaa jõen suistosta yläjuoksulle.

## Maantietoa
Preedi jõen pääuoma alkaa Varangun kylässä sijaitsevasta lähteestä (), joka on mutkikkaan muotoinen ja lampimainen muodostuma . Heti lähteen alapuolella kylässä sijaitsee joessa vesimylly jäännökset, jolla jauhettiin jauhoja. Pato on purettu, vaikka rakennukset ovat jäljellä. Joki virtaa suoraksi kaivettuna kanavana Liigvallan kylän kautta kaakkoon, jossa se ohittaa laajan kosteikon, ja jatkaa etelään Nõmmkülan vierestä. Sen eteläpuolella joki alittaa kantatien 39. Täällä joki mutkittelee eli meanderoi voimakkaasti metsämaastossa. Maakuntaraja seuraa joen uomaa monissa kohdissa. Preedin kartanon kohdalla jokeen yhtyy vasemmalta tuleva Vahujõgi ja Ervitan kylässä Väinjärven laskuoja . Joki seuraa kylän kohdalla turvesuon reunaa kohti etelää, josta se kääntyy itään päin metsä- ja suoalueelle. Alajuoksulla se virtaa Endlan luonnonsuojelualueella mutkitellen voimakkaasti ja kaartaen laajoja kaarteita. Oikealle puolelle jää Rumallikaraba ja vasemmalle Kanamatsi raba, joissa on useita lähteitä. Preedi jõgi yhtyy Põltsamaa jõgeen suoalueella. Joen lähellä ei ole ollut asutusta Preedin jälkeen.

## Vesistösuhteita
Joen valuma-alueen pinta-ala on  ja joen suurimpia sivu-uomia ovat Vahu jõgi (pituus  ja valuma-alue ) ja Väinjärve oja (pituus  ja valuma-alue ). Jõen valuma-alueella sijaitseva suurin järvi on Ervitassa sijaitseva Väinjärv (37 hehtaaria) .

Varangu Siniallikad.JPG|Varangun lähteet muodostavat pienen lammen.


## Huomautukset

## Lähteet
Léon de Laborde

**Léon Emmanuel Simon Joseph de Laborde** (1807–1869) oli ranskalainen markiisi, arkeologi ja taidehistorioitsija. hän toimi Pariisissa Louvren muinaismuistokokoelmien konservaattorina ja valtioarkiston johtajana. Hän julkaisi matkakuvauksia Lähi-idästä ja lukuisia etupäässä Ranskan taidetta ja taideteollisuutta koskevia teoksia.

## Lähteet

## Aiheesta muualla
Carl von Linné nuorempi

**Carl von Linné nuorempi** (20. tammikuuta 1741 Falun – 1. marraskuuta 1783 Uppsala) oli ruotsalainen luonnontutkija ja Carl von Linnén poika. Hän toimi Uppsalan yliopistossa botaniikan ja lääketieteen professorina isänsä jälkeen. Linné sai koko uransa kärsiä syytöksiä nepotismista ja oli itsekin epävarma omista kyvyistään, eikä esimerkiksi koskaan tehnyt väitöskirjaa. Hänen ansiokseen voidaan kuitenkin lukea isän kasvikokoelman ja kirjaston säilyminen. Linné vanhempi oli testamentissaan määrännyt sen myytäväksi ja myyntituotot tyttärilleen. Linné nuorempi osti sen, koska piti sitä välttämättömänä professoruurin harjoittamiselleen. 
## Lähteet

## Aiheesta muualla
Silmukkatien halli

**Silmukkatien halli** (sponsorinimeltään **Escarmat Areena**) on Vaasassa Huutoniemessä sijaitseva jalkapallohalli. 

## Historia
Vaasan Palloseuralle alkoi olla tarve uudelle harjoitteluhallille vuonna 2024. Seuran alaisuudessa pelasi noin kolmasosa kaupungin junioreista, 900 pelaajaa. Lokakuussa 2024 seura alkoi suunnittelemaan jalkapallohallia Silmukkatien kahdelle jalkapallokentälle. Silmukkatien kaavamuutos hyväksyyttiin 1. lokakuuta 2025. Muutoksen myötä Vaasan Palloseuran juniorit ry:lle myönnettiin lupa rakennuttaa ylipainehalli entiselle jalkapallokentälle. Halli ostettiin Veljekset Keskiseltä.

## Lähteet
Jääpallon Allsvenskan-kausi 2022–2023

**Ruotsin [[jääpallo]]n [[Allsvenskan (jääpallo)|Allsvenskan]]** pelattiin kaudella 2022–2023 16 joukkueen kahden poolin sarjana so. pohjoinen ja etelä, joissa kummassakin oli kahdeksan joukkuetta. Oman poolinsa joukkueet pelasivat keskenään niin koti- kuin vierasottelut. Naapuripoolin joukkueiden kanssa pelattiin kunkin kanssa yksi ottelu eli oman poolin joukkueiden kanssa 14 ottelua ja naapuripoolin joukkueiden kanssa 8 ottelua eli kaikki yhteensä 22 ottelua.

**Poolijako:**

**Pohjoinen:** Borlänge (Uusi), Falu BS, IFK Rättvik (Uusi), IK Tellus (Uusi), Kalix Bandy, Ljusdals BK, Tillberga Västerås, Västanfors IF

**Eteläinen:** IF Boltic, IFK Kungälv, Katrineholm Bandy, Lidköpings AIK, Nässjö IF, Surte BK (Uusi), Örebro SK (Uusi), Åby/Tjureda IF

Tällä sarjakaudella 10 Allsvenskan-joukkuetta 16:sta pelasi kotiottelunsa hallissa eli IF Boltic, Katrineholm Bandy, Lidköpings AIK, Nässjö IF, IFK Rättvik, Surte BK, IK Tellus, Tillberga Västerås, Åby/Tjureda IF ja Örebro SK.

## Allsvenskan runkosarja

## Elitserien-karsinnat
Karsinnat pelattiin yhdessä neljän joukkueen lohkossa. Karsinnoissa pelasivat Elitserienin toiseksi ja kolmanneksi viimeinen eli Frillesås BK ja Gripen Trollhättan sekä Allsvenskanin toinen ja kolmas eli Åby/Tjureda IF ja IFK Kungälv. Kaksi parasta pelaa seuraavalla kaudella 2023-2024 Elitserienissä.

Gripen Trollhättan BK ja Frillesås BK säilyttivat Elitserien-paikkansa.

## Allsvenskan-karsinnat
### Eteläinen ryhmä

Surte BK säilytti Allsvenskan-paikkansa ja Tranås BoIS nousi Allsvenskaniin.

### Pohjoinen ryhmä

Lidköpings AIK säilytti Allsvenskan-paikkansa ja Finspångs AIK nousi Allsvenskaniin.

## Lähteet
Ilmaiskut Sumyyn 13. huhtikuuta 2025

Venäjä hyökkäsi palmusunnuntain 13. huhtikuuta 2025 aamuna kahdella ballistisella ohjuksella Ukrainan Sumyn kaupungin keskustaan. Ilmaiskujen seurauksena kuoli 31 (35) ihmistä, joista kaksi oli lapsia. Lisäksi ainakin 105 (129) ihmistä haavoittui, ja heistä 14 (15) oli lapsia. Tapahtuma oli Venäjän hyökkäyssodan 2022– toiseksi tai kolmanneksi eniten siviilejä tappanut hyökkäys vuonna 2025.


Sumy_strike_130425-3.webp|Ohjusiskujen jälkeisiä raivaustöitä Sumyn keskustassa.
Destructions in Sumy after Russian attack, 2025-04-13 (02).jpg|Kuolonuhreja kaupungin kadulla Venäjän palmusunnuntaina 2025 tekemien ohjusiskujen jälkeen.

## Lähteet

## Aiheesta muualla
Jardin d’Essai

**Jardin d’Essai** on Beninissä Ouidah’n kaupungin lähellä sijaitseva taide- ja puutarha-alue. Se on osa beniniläisen Zinsou-säätiön toimintaa ja on ollut avoinna yleisölle vuodesta 2016 lähtien. Jardin d’Essai yhdistää nykytaiteen, kasvillisuuden sekä alueen luonnon- ja kulttuurihistorian.
## Yleiskuvaus
Jardin d’Essai (suom. *kokeellinen puutarha*) on noin kuuden hehtaarin laajuinen alue, joka toimii taiteilijoiden kohtaamispaikkana sekä ulkoilmanäyttelynä. Puutarhassa on esillä paikkasidonnaisia taideteoksia, ja sen kasvillisuus edustaa sekä Länsi-Afrikan alkuperäisiä kasvilajeja että myöhemmin alueelle saapuneita kasveja.

Puutarhan tavoitteena on luoda yhteys taiteen, luonnon ja historian välille sekä tarjota yleisölle immersiivinen kulttuurikokemus.

## Historia

Jardin d’Essai perustettiin Zinsou-säätiön aloitteesta ja avattiin yleisölle vuonna 2016. Zinsou-säätiö on aiemmin perustanut kaksi Beninin ensimmäisiin kuuluvaa nykytaidemuseota: museon Cotonoussa sekä Musée d’Art Contemporainin Ouidah’ssa.

Alue, jolle puutarha rakennettiin, oli alun perin yksityisomistuksessa ja tarkoitettu teolliseen käyttöön, mutta se muutettiin myöhemmin taide- ja luontokohteeksi.

## Dahomey Gap
Jardin d’Essain merkittävä luonnonhistoriallinen piirre on alueella säilynyt Dahomey Gap -savanni. Dahomey Gap viittaa Länsi-Afrikan rannikkoalueella sijaitsevaan vyöhykkeeseen, jossa savanni ulottuu sademetsävyöhykkeelle. Ilmiö syntyi noin 4000–4500 vuotta sitten tapahtuneen ilmaston kuivumisjakson seurauksena.

Jardin d’Essai säilyttää noin neljän hehtaarin laajuisen savannijäänteen, mikä on poikkeuksellista Beninin rannikkoalueella, jossa suurin osa vastaavista alueista on hävinnyt maatalouden ja rakentamisen myötä.

## Taide ja näyttelyt
Puutarhassa on esillä useita nykytaiteen teoksia ja tilapäisiä näyttelyitä. Siellä on nähtävissä muun muassa madagaskarilaisen taiteilijan Joël Andrianomearisoan teos *Le dernier baiser* sekä beniniläisen taiteilijan Cyprien Tokoudagban veistoksia.

Puutarhassa on esitelty myös tunisialaisen taiteilijan Aïcha Snoussin näyttelykokonaisuus *“احبائي my loved ones”*, joka yhdistää arkeologisia ja kulttuurihistoriallisia teemoja luonnonympäristöön.

## Kasvillisuus

Jardin d’Essain kasvillisuus on monimuotoista ja sisältää sekä savannille tyypillisiä, että Länsi-Afrikan alkuperäisiä kasvilajeja. Lisäksi puutarhassa kasvaa kasveja, jotka saapuivat alueelle 1500- ja 1600-luvuilla portugalilaisten ja sitten ranskalaisten merenkulkijoiden mukana.

Puutarhassa tavattavia kasvilajeja ovat muun muassa:

* *[[Parkia biglobosa]]* (néré)
* ''Annona''-suku (kaneliomena)
* *[[Morinda citrifolia]]*
* *Morinda lucida*
* *[[Sarcocephalus latifolius]]*
* *[[Munuaispuu|Anacardium occidentale]]* (cashew)
* *[[Dialium guineense]]*
* *[[Lophira lanceolata]]*
* *[[Öljypalmu|Elaeis guineensis]]* (öljypalmu)

Kasvillisuutta kartoitetaan yhteistyössä Abomey-Calavin yliopiston ja Beninin kansallisen herbaarion kanssa.

## Vierailutiedot
Jardin d’Essai on avoinna päivittäin klo 9–18, ja sisäänpääsy on maksuton. Puutarhassa järjestetään myös opastettuja kierroksia.

## Lähteet

## Aiheesta muualla

* Fondation Zinsou
Hautpoul

**Hautpoul** tarkoittaa muun muassa seuraavia:

## Sukunimi
* Alphonse Henri d’Hautpoul, (1789–1865), ranskalainen kenraali ja poliitikko, Ranskan pääministeri
* Jean Joseph Ange d'Hautpoul (1754–1807), ranskalainen kenraali Napoleonin sodissa

## Muut
* Hautpoulin linna, kaksi linnaa Ranskassa Mazametin kunnassa
* Hautpoul, kylä Ranskassa Mazametin kunnassa
* D’Hautpoul (1807), Ranskan laivaston Téméraire-luokan linjalaiva
Osmo Vuorio

**Osmo Heikki Vuorio** (21. marraskuuta 1909 Tampere – 13. helmikuuta 1979 Helsinki) oli suomalainen tekstiiliteknologian professori.

Osmo Vuorion vanhemmat olivat opettajat Juho Heikki Vuorio ja Maria Magdaleena Sjöström ja puoliso vuodesta 1936 hammaslääkäri Irja Elisabet Hongisto. Vuorio tuli ylioppilaaksi Tampereen suomalaisesta yhteiskoulusta 1929 ja valmistui Teknillisestä korkeakoulusta diplomi-insinööriksi 1935 ja tekniikan lisensiaatiksi 1959. Maasotakoulusta hän valmistui insinööriupseeriksi 1936. 

Vuorio oli merivoimien laivastoaseman korjauspajan johtaja 1936–1937, Helsingin Kutomo ja Kravatti -yhtiön teknillisen johtajan apulainen 1937–1938 ja teknillinen johtaja 1942–1948 ja Suomen sisäministeriön väestönsuojeluasioiden toimisto- ja jaostoinsinööri 1938–1942. Helsingin teknillisen oppilaitoksen ylimääräinen opettaja hän oli 1948–1951 ja lehtori 1951–1962 ja Teknillisessä korkeakoulussa erikoisopettaja 1947–1964 ja tekstiiliteknologian vt. professori 1955–1964 ja professori 1964–1970. Vuorio oli myös trikootehdas Kolmikudos Oy:n perustaja 1948 ja toimi yhtiön toimitusjohtajana ja hallituksen puheenjohtajana.

## Lähteet
Ville de Marseille (1798)

**Ville de Marseille** oli Ranskan laivaston toukokuussa 1797 Marseillessa pakko-ottama 650 tonnin flöitti, joka oli varustettu 24 tykkiportilla.

## Palvelus
Alus lähti Toulonista kuljettaen tarvikkeita Maltalla olevilla ranskalaisille joukoille. *HMS Alexander* valtasi 18. helmikuuta 1800 aluksen Sisilian eteläpuolella.

## Lähteet
*

### Viitteet
Albatros (1844)

**Albatros** oli Ranskan laivaston Darien-luokan siipiratasfregatti.

## Valmistus
Alus tilattiin 20. elokuuta 1840 Rochefortin laivastotelakalta, missä köli laskettiin 3. joulukuuta 1841. Alus laskettiin vesille 15. heinäkuuta 1844 ja otettiin palvelukseen 25. lokakuuta.

## Palvelus
Alus poistettiin laivastoluettelosta 9. toukokuuta 1879 Toulonissa ja romutettiin 1880.

## Lähteet
*

### Viitteet
Heloise Huthart

**Heloise Huthart** on yhdysvaltalainen malli. Huthartin urheilullinen ulkonäkö on ollut merkittävä tekijä hänen suosionsa rakentumisessa sosiaalisessa mediassa. Hänellä on Instagramissa 1,5 miljoonaa seuraajaa.

## Lähteet
Spartiate

**Spartiate** tarkoittaa muun muassa seuraavia:

* spartiate, koirarotu spartanpaimenkoira
* Spartiate (1798), Ranskan laivaston Téméraire-luokan linjalaiva
* HMS Spartiate (1898), Britannian kuninkaallisen laivaston Diadem-luokan risteilijä
Tettnang

**Tettnang** on kaupunki Baden-Württembergin osavaltiossa Saksassa. Se on teollistumisestaan huolimatta säilynyt merkittävänä hedelmän- ja humalanviljelyalueena.

## Maantiede
Tettnangin etäisyys Stuttgartista on 127 kilometriä eteläkaakkoon ja Friedrichshafenista 8 kilometriä itäkoilliseen.

## Historia
Tettnang mainitaan asiakirjassa ensimmäisen kerran 882, jolloin Cunzo-niminen mies ilmaantui kuvioihin. Kreivi Hugo III halusi edistää käsityöläisten ja kauppiaiden asettumista linnansa lähelle, joten Tettnang kohotettiin kaupungiksi 1297. Markkinaoikeudet Tettnang sai 1304. Hugo III:n poika sai tehtäväkseen kaupungin vahvistamisen muurein ja vallihaudoin. Kolmikymmenvuotisen sodan melskeissä ruotsalaiset polttivat linnan ja suuren osan kaupunkia. Vain runsas kymmenesosa Tettnangin 1&nbsp;300 asukkaasta selvisi nälänhädästä ja rutosta.

Uusi linna 1700-luvun alussa ajoi tettnangilaiset Habsburgin suvun kouriin ja kaupunki liitettiin Itävaltaan 1780. Pressburgin rauhassa 1805 Itävalta luovutti Tettnangin Baijerille ja Pariisin rauhassa 1810 kaupungista tuli osa Württembergin kuningaskuntaa. Elektroniikkateollisuus alkoi 1956 ja elektroniikkakoulu perustettiin 1964. Nykyisin elektroniikkateollisuus on tärkeimpiä teollisuudenaloja. Tettnang menetti piirikuntansa hallintokeskuksen paikan 1972. Tettnangiin liitettiin Langnaun ja Tannaun kunnat samoihin aikoihin.

## Talous ja liikenne
Avira Operations GmbH & Co. KG kehittää tietoturvaratkaisuja yksityiseen ja ammattimaiseen käyttöön. Vaude Sport GmbH & Co. KG valmistaa vuorikiipeily- ja pyöräilyvarusteita. Wenglor Sensoric on erikoistunut anturiteknologioihin sekä turvallisuus- ja kuvankäsittelyjärjestelmiin. Tettnang sijaitsee Bundesstraße 467:n varrella.

## Lähteet

## Aiheesta muualla
*Tettnang, Baden-Württemberg, Saksa — Sunrise, Sunset, and Daylength
Louis Dreyfus Company

**Louis Dreyfus Company** (**LDC**) on alankomaalais-ranskalainen kansainvälisessä raaka-aineiden kaupassa toimiva suuryritys. Se on yksi maailman neljästä suuresta maataloustuotteita välittävästä ja jalostavasta jätistä, jotka tunnetaan alkukirjaintensa mukaan yhteisnimellä ABCD; muut kolme ovat yhdysvaltalaiset Archer Daniels Midland, Bunge ja Cargill. Kaikkien toiminta on hyvin kansainvälistä. Maataloustuotteiden ja elintarvikkeiden lisäksi Louis Dreyfus Company välittää rehuja ja lannoitteita sekä metalleja ja tuottaa merikuljetus- ja varastointipalveluja. Se on mukana myös televiestintäalalla, öljynjalostuksessa ja kiinteistökehityksessä. Tärkeimpiä yrityksen välittämiä maataloustuotteita ovat kahvi, kaakao, puuvilla, viljat, öljykasvit, appelsiinimehu, riisi ja sokeri.

Ernst & Youngin ja St. Gallenin yliopiston pitämässä listauksessa Louis Dreyfus Group oli vuonna 2025 maailman 29. suurin perheyritys. Sen suurin omistaja ja hallituksen puheenjohtaja on Neuvostoliitossa vuonna 1962 syntynyt Margarita Louis-Dreyfus, joka tuli sukuun avioliiton myötä 1990-luvun taitteessa.

## Lähteet
Ariana Isabel

**Ariana Isabel** on yhdysvaltalainen somevaikuttaja ja malli, jonka juuret ovat Karibialla. Hänet on tunnettu sopusuhtaisesta ja selkeän lihaksikkaasta kehostaan. Instagramissa Isabelia seuraa .

## Lähteet
Dreyfus (täsmennyssivu)

**Dreyfus** tai **Dreyfuss** tarkoittaa muun muassa seuraavia:

## Sukunimi
* Alfred Dreyfus (1859–1935), ranskanjuutalainen upseeri, tuomittiin syyttömänä sotasalaisuuksien paljastamisesta
* Camille Dreyfus, (1878–1956), Britanniassa ja Yhdysvalloissa toiminut sveitsiläinen kemisti ja tehtailija
* George Dreyfus (s. 1928), saksalais-australianen säveltäjä
* Henry Dreyfuss (1904–1972), yhdysvaltalainen teollinen muotoilija
* Huguette Dreyfus (1928–2016), ranskalainen cembalisti
* Julia Louis-Dreyfus (s. 1961), yhdysvaltalainen näyttelijä, koomikko ja tuottaja
* Margarita Louis-Dreyfus (o.s. Bogdanova; s. 1962), venäläissyntyinen, sittemmin sveitsiläistynyt yritysjohtaja
* Nicole Dreyfus, taiteilijanimi Anouk Aimée, (1932–2024), ranskalainen näyttelijä
* Richard Dreyfuss (s. 1947), yhdysvaltalainen näyttelijä
* Yves Dreyfus (1931–2021), ranskalainen miekkailija ja olympiamitalisti

## Muut
* Dreyfusin tapaus (ransk. Affaire Dreyfus), Ranskaa vuosina 1894–1906 kuohuttanut oikeustapaus
* Dreyfus-palkinto (engl. Dreyfus Prize in the Chemical Sciences), kansainvälinen kemian alan palkinto
* 6317 Dreyfus, asteroidi
* Louis Dreyfus Company (LDC), alankomaalais-ranskalainen kansainvälisessä raaka-ainekaupassa toimiva suuryritys
Darien (1842)

**Darien** oli Ranskan laivaston Darien-luokan siipiratasfregatti.

## Valmistus
Alus tilattiin elokuussa 1840 Cherbourgin laivastotelakalta, missä köli laskettiin 26. elokuuta 1841. Alus laskettiin vesille 6. lokakuuta 1842 ja otettiin palvelukseen 1. elokuuta 1843.

## Palvelus
Alus luovutettiin 6. elokuuta 1847 kauppalaivastoon, jolloin se nimettiin *New Yorkiksi*. Alus lähti 24. lokakuuta 1847 Le Havresta New Yorkiin. Alus palautettiin 12. huhtikuuta 1848 laivastolle, joka otti sen palvelukseen 15. huhtikuuta. Alus poistettiin laivastoluettelosta 15. heinäkuuta 1869 ja romutettiin 1869 Brestissä.

## Lähteet
*

### Viitteet
Magellan (1843)

**Magellan** oli Ranskan laivaston Darien-luokan siipiratasfregatti.

## Valmistus
Alus tilattiin 20. elokuuta 1840 Brestin laivastotelakalta, missä köli laskettiin 26. toukokuuta 1841. Alus laskettiin vesille 15. toukokuuta 1843 ja otettiin palvelukseen 16. tammikuuta 1844.

## Palvelus
Alus poistettiin laivastoluettelosta 9. toukokuuta 1879 Toulonissa, minkä jälkeen se muutettiin proomuksi. Alus myytiin 1884 romutettavaksi.

## Lähteet
*

### Viitteet
Lauttasaaren raitiotie

**Lauttasaaren raitiotie** oli silloiseen Helsingin maalaiskuntaan kuuluneessa Lauttasaaressa vuosina 1913–1917 toiminut hevosraitiotie. Liikemies Julius Tallbergin rakennuttaman raitiotien linjaus oli noin 3 kilometriä pitkä, ja se kulki nykyisen Lauttasaaren sillan päässä sijainneelta lauttalaiturilta uimarannan ja Lauttasaaren kasinon ohitse kohti Katajaharjua päättyen nykyisen Koivusaarentien risteykseen.

Raitiotien raideleveys oli 1 000 millimetriä eli sama kuin Helsingin raitioliikenteessä. Radalla liikennöitiin Tallbergin Helsingin Raitiotie- ja Omnibus Osakeyhtiöltä ostamilla hevosraitiovaunuilla. Vaikka kantakaupungissa oli jo vuonna 1901 siirrytty käyttämään yksinomaan sähköraitiovaunuja, oli Lauttasaaren raitiotie koko toimintansa ajan hevosvetoinen ja täten myös Suomen viimeinen hevosraitiotie reittiliikenteessä.

## Historia
Lauttasaaren tilan vuonna 1911 ostanut Julius Tallberg rakennutti lähinnä huvila-alueena toimineelle saarelle Lauttasaaren kasino -nimisen kahvilan (*Drumsö Casino*) ja merikylpylän. Liikenneyhteyksien parantamiseksi Tallberg rakennutti saareen hevosraitiotien, jonka liikennöinti alkoi vuonna 1913. Vuodesta 1914 alkaen höyrylautta *Drumsö* toi säännöllisen yhteyden kantakaupungin ja Lauttasaaren välille, ja raitiovaunuliikenne sovitettiin yhteen lautan liikennöintiaikojen kanssa.

Raitioliikenne Lauttasaaressa lopetettiin kannattamattomana lokakuussa 1917 vain neljän vuoden liikennöinnin jälkeen. Lopettamiseen vaikuttivat myös toistuvat tulvimisen ja maan routimisen aiheuttamat ongelmat.

## Lähteet
Tyroksenpurppura

**Tyroksenpurppura** eli **tyyrianpurppura** on foinikialaisten kotiloista valmistama arvokas purppuranvärinen väriaine, joka oli antiikin ajan merkittävimpiä luksustuoteita. Väriä pidettiin poikkeuksellisen kestävänä ja voimakkaana verrattuna muihin luonnonväreihin.

Tyroksenpurppuran valmistukseen käytettiin Välimeren ja Atlantin kolmea piikkikotilolajia, jotka olivat värikotilo (*Bolinus brandaris*), juovapiikkikotilo (*Hexaplex trunculus*) ja *[[Stramonita haemastoma]]*. Eri lajeista saatiin erilaisia sävyjä, joita sekoitettiin hienoimman värin aikaansaamiseksi. Noin puoleentoista grammaan väriainetta tarvittiin 12 000 kotiloa, mikä riitti juuri roomalaisen toogan värjäämiseen. Tämän vuoksi purppura maksoi vähintään painonsa verran kultaa.

## Historia
Vaikka tyroksenpurppura liitetään foinikialaisiin, purppuranvalmistus tunnettiin jo Kreetan minoalaisessa kulttuurissa. Vuonna 2024 julkaistun tutkimuksen mukaan varhaisimmat löydöt purppuravärjäyksestä ovat peräisin kreikkalaiselta Aíginan saarelta noin vuodelta 2300 eaa.

Foinikialaiset aloittivat purppuranvalmistuksen noin 1500 eaa., ja sen kukoistusaika oli noin vuoden 1000 eaa. molemmin puolin. Tärkeimmät valmistuspaikat olivat Tyros ja Sidon nykyisen Libanonin alueella. Foinikialaiset saivat kreikankielisen nimensä nimenomaan purppurasta.

Roomassa purppurasta tuli aseman symboli. Senaattorit käyttivät purppuraraitaisia tunikoja, ja keisariajalla hienoimpien purppurasävyjen käyttö rajoitettiin yksinomaan keisarille. Kotiloiden liikakalastus nosti värin hintaa jatkuvasti, kunnes 400-luvulla purppurakotiloiden arvo nousi lähes mittaamattomaksi.

## Lähteet
Henry du Pré Labouchère

**Henry Du Pré Labouchere** (1831–1912) oli englantilainen poliitikko. Hän  palveli 1854–1864 diplomaattina ja oli alahuoneen jäsen 1866–1868 ja 1880–1906. Hän tuli tunnetuksi radikaaleista mielipiteistään ja rohkeasta, häikäilemättömästä esiintymisestään sekä parlamentissa että *[[Truth (brittiläinen aikakauslehti)|Truth]]*-nimisessä lehdessään, jossa hän paljasteli yhteiskunnallisia häväistysjuttuja.

## Lähteet

## Aiheesta muualla
Rami Nieminen

**Rami Nieminen** on suomalainen toimittaja. Hän on ollut *[[Salon Seudun Sanomat|Salon Seudun Sanomien]]* vastaavana päätoimittaja vuodesta 2023 ja jatkoi siinä tehtävässä edelleen, kun hän astui 16. helmikuuta 2026 *[[Turun Sanomat|Turun Sanomien]]* vastaavan päätoimittajan tehtävään. Hän on työskennellyt *Turun Sanomissa* aiemmin muun muassa uutispäällikkönä 2007–2022.

## Lähteet
6arelyhuman

**Toby Aaron Hamilton** (s. 15. heinäkuuta 2001 Dallas, Texas; artistinimeltään **6arelyhuman**) on yhdysvaltalainen laulaja-lauluntekijä ja räppäri. Hän julkaisi vuonna 2022 singlet ”Hands Up!*”* ja ”XOXO (Kisses Hugs)*”*, joista tuli viraalihittejä Tiktokissa ja johtivat levytyssopimukseen Artist Partner Groupin kanssa.

Hamilton julkaisi vuonna 2023 useiden julkaisujen ohella debyyttialbuminsa *Sassy Scene.* Sitä seurasi yhteistyö Odetarin kanssa kappaleella ”GMFU”, joka nousi kymmenen parhaan joukkoon Yhdysvaltain Hot Dance/Electronic Songs -listalla ja oli mukana hänen toisella EP:llään, *Myspace Addictionilla*. Hänen toista studioalbumiaan, *Internet Famous* (2024), siivitti suosiolle single ”Faster n Harder”, joka oli suosittu Tiktokissa.

## Elämäkerta

### Varhainen elämä
Toby Hamilton syntyi 15. heinäkuuta 2001 Dallasissa, Texasissa. Hän aloitti uransa japanilaisten animetyylisten musiikkivideoiden editoinnissa Youtubessa. Sittemmin hän siirtyi musiikin tekemisen pariin. Hamilton on kasvissyöjä ja hänellä on kolme siskoa sekä veli.

### Ura
Billboard-lehden haastattelussa Hamilton totesi, että häntä auttoi saavuttamaan suosiota hänen tekemänsä South Park-aiheinen video.  Vuonna 2022 Hamilton julkaisi kappaleen ”Hands Up!”, jossa esiintyivät myös Kets4eki ja Pixel Hood. Kappaleesta tuli hänen ensimmäinen Billboardin Hot Dance/Electronic Songs -listalla noussut kappale; se nousi sijalle 14.

Sekä ”GMFU” että ”Hands Up!” levisivät kulovalkean tavoin Tiktokissa, jonka ansiosta edellinen nousi Hot Dance/Electronic Songs -listan viiden parhaan joukkoon. Hamilton julkaisi debyyttialbuminsa *Sassy Scene* 3. maaliskuuta 2023. Hän levytti vuonna 2024 kappaleen ”Stuck” Scene Queenin kanssa. Hamilton julkaisi kappaleen ”Faster n Harder”  28. helmikuuta 2024. Myöhemmin kappaleesta julkaistiin remixejä. Vuonna 2024 hän kiersi esiintymässä ympäri Eurooppaa ja ilmoitti tulevasta maailmankiertueesta.

## Musiikki
Hamiltonin musiikkia on kuvailtu EDM:ksi ja hyperpopiksi, mutta hän itse luokittelee musiikkinsa "Sassy Scene" -genreen kuuluvaksi. Hän mainitsee Keshan ja Lady Gagan inspiraation lähteinä. Hamiltonia on kuvailtu scene-muusikoksi.

## Diskografia

### Singlet ja EP:t (poislukien remixit)

* Pretty lil bitch (2021)
* Showtime (2022)
* Goth Topic (2022)
* Luv my drugz (2022)
* Disgusting (2022)
* i never see u (2022)
* Death city (2022)
* scene high (2022)
* spell witch (2022)
* don't touch my hair (2022)
* Barbie Whore (2022)
* XXXTRA (2022)
* ur my heroin (2022)
* i still think about u (2022)
* XXXTENSIONS (2022)
* Eyelashes on (2022)
* Drama queenz (2022)
* Celebrity (2022)
* its okay to cry (2022)
* XOXO (Kisses Hugs) (2022)
* Witchcraft (2022)
* Divinity (EP, 2022)
* Scene Halloween (2022)
* Gangnamcore (2022)
* explosion! (2022)
* You're Over (2022)
* Hands Up! (2022)
* in my dms (2022)
* zombies (2023)
* just tell me (2023)
* You & Me (2023)
* Eat Me (2023)
* One Night Stand (2023)
* barbie slut (2023)
* Go Crazy (2023)
* Currency (2023)
* Voices (2023)

(kesken)

### Albumit

* Cyberspace (2022)
* Sassy Scene (2023)
* Myspace Addiction (2023)

## Lähteet
Akseli Tiitta

**Akseli Tiitta** (s. 2000) on suomalainen opiskelijavaikuttaja ja poliittisesti aktiivinen henkilö. Hän on toiminut Turun yliopiston ylioppilaskunnan hallituksen puheenjohtajana sekä Suomen ylioppilaskuntien liiton puheenjohtajana vuonna 2024.

Tiitta on opiskellut kauppatieteitä ja tietotekniikkaa Turun yliopistossa.

Tiitta on ollut ehdolla kunnallisvaaleissa Vihreän liiton ehdokkaana. Yleisradion vaalikoneen mukaan hänen keskeisiä teemojaan ovat olleet koulutus, yhdenvertaisuus ja julkiset palvelut.

Vuodesta 2025 alkaen Tiitta on toiminut kansanedustaja Pekka Haaviston poliittisena avustajana.

## Lähteet
Flamme (1885)

**Flamme** oli Ranskan laivaston Fusée-luokan tykkivene.

## Valmistus
Alus tilattiin 5. elokuuta 1882 Cherbourgin laivastotelakalta, missä köli laskettiin 23. elokuuta. Alus laskettiin vesille 29. elokuuta 1885 ja otettiin palvelukseen 25. helmikuuta koeajoja varten. Koeajojen tulokset hyväksyttiin 24. kesäkuuta.

## Palvelus
Koeajojen päätyttyä alus sijoitettiin heinäkuussa 1889 reserviin, kunnes se otettiin palvelukseen huhtikuussa 1893. Alus lähti 15. huhtikuuta 1893 Cherbourgista Cocyten*. Alus siirrettiin 26. helmikuuta 1899 Cherbourgissa reserviin. Alus poistettiin palveluksesta 25. kesäkuuta 1905 ja alusluttelosta 9. huhtikuuta 1906. Alus myytiin 28. heinäkuuta 1806 *Grenaden'' kanssa romutettavaksi.

## Lähteet
*

### Viitteet
Mitraille (1886)

**Mitraille** oli Ranskan laivaston Fusée-luokan tykkivene.

## Valmistus
Alus tilattiin 5. elokuuta 1882 Rochefortin laivastotelakalta, missä köli laskettiin 16. huhtikuuta 1883. Alus laskettiin vesille 3. heinäkuuta 1886 ja otettiin palvelukseen 1. joulukuuta 1887 koeajoja varten. Alus otettiin varsinaiseen palvelukseen 8. huhtikuuta 1888.

## Palvelus
Alus lähti 27. huhtikuuta 1888 Rochefortista Touloniin, jonne se saapui 19. toukokuuta pysähdyttyään Port Vendresissä hiilestämässä ja kattiloiden korjauksessa. Alus siirrettiin 7. kesäkuuta 1888 Toulonissa reserviin. Reservissä olleessan alus oli lyhyitä jaksoja palveluksessa kuten osallistuessaan sotaharjoituksiin heinäkuusta elokuuhun 1892. Aluksen kattilat uusittiin 1895–1896, minkä jälkeen se oli koeajoissa miehistönään  *Achéronin* miehistö.

Alus palautettiin palvelukseen 1904. Se siirrettiin 26. syyskuuta 1904 Bizerteen. Alus poistettiin palveluksesta 15. lokakuuta 1909 ja alusluettelosta 24. maaliskuuta 1910. Alus myytiin 24. elokuuta 1912 Bizertessä M. Boccaralle.

## Lähteet
*

### Viitteet
CTP-syntetaasi

**CTP-syntetaasi** eli **CTP-syntaasi** on ligaaseihin kuuluva entsyymi, joka katalysoi CTP:n  muodostumista UTP:stä ja glutamiinista. Se on merkittävä osa nukleosidien aineenvaihduntaa ja sitä esiintyy niin aitotumaisissa ja esitumaisissakin eliöissä ja lisäksi viruksissa. CTP-syntetaasin EC-numero on EC 6.3.4.2.

## Rakenne ja toiminta
CTP-syntetaasi on rakenteeltaan neljästä samanlaisesta alayksiköstä koostuva homotetrameeri. Ihmisellä yhden monomeerin molekyylimassa on noin 70 kDa. Entsyymi tarvitsee toimiakseen magnesiumioneja. ATP- ja UTP-pitoisuuksien ollessa matalia entsyymi on epäaktiivisessa dimeerimuodossa ja kaksi dimeeria liittyvät tetrameeriksi näiden nukleosidifosfaattien pitoisuuden ollessa riittävä. CTP-syntetaasin rakenteessa on kolme toiminnallisesti tärkeää kohtaa. Yhdessä niistä tapahtuu glutamiinin hydrolyysi, toisessa UTP:n fosforylointi ja kolmannessa CTP:n muodostuminen. Muun muassa ihmisellä ja hiivalla on entsyymistä kaksi isoentsyymiä CTP-syntetaasi I ja CTP-syntetaasi II. CTP-syntetaasi toimii parhaiten hieman emäksisissä oloissa. Entsyymin inihibiittoreita ovat sen tuotteen CTP:n lisäksi monet muutkit nukleotiditrifosfaatit ja niitä rakenteeltaan läheisesti muistuttavat yhdisteet.  

CTP-syntetaasi on pyrimidiinien synteesin nopeutta rajoittava entsyymi. Entsyymi katalysoi glutamiinin hydrolyysiä ammoniakiksi ja glutamiinihapoksi. UTP-reagoi entsyymin katalysoimana ATP:n kanssa, jolloin muodostuu välivaiheeksi 4-fosforyyliuridiinitrifosfaattia ja ADP:tä. Seuraavassa vaiheessa ammoniakki reagoi fosforyyliuridiinitrifosfaatin kanssa nukleofiilisella substituutioreaktiolla, jossa fosfaattiryhmä korvautuu aminoryhmällä muodostaen CTP:tä.
:

## Lähteet
Dares

**Dares** tarkoittaa muun muassa seuraavia:

* Dares Fryygialainen, Iliaan mukaan troijalainen pappi
* Tracy Dares, yhdysvaltalainen pianisti
* 4827 Dares (1988 QE), suuri asteroidi, luokitellaan Troijalaisiin asteroideihin
* *[[Dares (suku)|Dares]]*, hyönteissuku